techiaith/cofnodycynulliad_en-cy huggingface dataset:
English: Well, diolch, Vikki. I think we've got to be really clear that not all mental health issues are medical issues. There are many issues that are due to social problems, people suffering problems in relationships, and I think what we need to do is to make sure that we intervene very early, as you're suggesting, to make sure that young people have the capacity to deal with those difficult situations. And that doesn't necessarily mean a medical intervention, which is why that whole-school approach, I think, is the right way to go about this. You'll be aware that the young person's mental health toolkit has now been published on Hwb, and that really gives support to young people to make sure that they can really focus in on the issues that matter to them - anxiety, low mood, bereavement, even coronavirus information. And I think it's really important also for us to make sure that they're aware of the helplines that are available, the C.A.L.L. helpline is something that of course is there, but also now, for those who are over 16, we have this SilverCloud, which is an online approach to cognitive behavioural therapy, and I do hope that people will use the opportunity. Maybe sometimes, they don't want people to know about their issues, and they can do that in a way that doesn't mean that they have to attract the attention of their teachers. They can do it quietly and privately, and that option is now available to them as well.
Welsh: Wel, diolch, Vikki. Rwy'n credu bod yn rhaid i ni fod yn glir iawn nad yw pob mater iechyd meddwl yn fater meddygol. Mae llawer o faterion sy'n deillio o broblemau cymdeithasol, pobl yn dioddef problemau mewn perthynas, a chredaf mai'r hyn y mae angen inni ei wneud yw sicrhau ein bod yn ymyrryd yn gynnar iawn, fel rydych yn ei awgrymu, i sicrhau bod gan bobl ifanc allu i ymdrin â'r sefyllfaoedd anodd hynny. Ac nid yw hynny o reidrwydd yn golygu ymyrraeth feddygol, a dyna pam mai'r dull ysgol gyfan yw'r ffordd gywir o fynd ati i wneud hyn yn fy marn i. Fe fyddwch yn ymwybodol fod pecyn cymorth iechyd meddwl pobl ifanc bellach wedi'i gyhoeddi ar Hwb, ac mae hwnnw'n rhoi cymorth gwirioneddol i bobl ifanc i sicrhau y gallant ganolbwyntio go iawn ar y materion sy'n bwysig iddynt - gorbryder, hwyliau isel, profedigaeth, a gwybodaeth am y coronafeirws hyd yn oed. Ac rwy'n credu ei bod yn bwysig iawn hefyd ein bod yn sicrhau eu bod yn ymwybodol o'r llinellau cymorth sydd ar gael, mae llinell gymorth C.A.L.L. ar gael, wrth gwrs, ond mae gennym hefyd bellach, i'r rhai sydd dros 16 oed, SilverCloud, sef dull ar-lein o ddarparu therapi ymddygiad gwybyddol, ac rwy'n gobeithio y bydd pobl yn manteisio ar y cyfle. Weithiau, efallai nad ydynt eisiau i bobl wybod am eu problemau, a gallant wneud hynny mewn ffordd nad yw'n denu sylw eu hathrawon. Gallant wneud hynny'n dawel ac yn breifat, ac mae'r opsiwn hwnnw ar gael iddynt bellach hefyd.
English: The Deputy Minister will need to unmute.
Welsh: Bydd angen i'r Dirprwy Weinidog i 'unmute-o' ei hunan.
English: Can Dafydd Elis-Thomas be unmuted? Can anybody help us at this point?
Welsh: A yw'n bosibl agor meicroffon Dafydd Elis-Thomas? A all unrhyw un ein helpu gyda hyn?
English: Deputy Minister, we can hear you now, thank you.
Welsh: Iawn. Dirprwy Weinidog, chi'n gallu siarad nawr, diolch.
English: Diolch yn fawr. My ministerial colleague and I established a tourism taskforce at the outset of the pandemic, meeting weekly to discuss all items affecting the industries, including the impact of COVID regulations. We have a parallel series of meetings with hospitality, events and wedding stakeholders.
Welsh: Diolch yn fawr. Sefydlodd fy nghyd-Weinidog a minnau dasglu twristiaeth ar ddechrau'r pandemig, gan gyfarfod yn wythnosol i drafod yr holl eitemau sy'n effeithio ar y diwydiannau, gan gynnwys effaith rheoliadau COVID. Mae gennym gyfres gyfochrog o gyfarfodydd gyda rhanddeiliaid lletygarwch, digwyddiadau a phriodasau.
English: Is there a danger that some of our measures - pubs that can't serve alcohol - and particularly enforcing a border to stop people from England coming to Wales, even when we may have had higher levels of incidence, may have an impact in future years of people who may be less willing or interested in visiting Wales in light of that? And what can we do to try and mitigate any such effect?
Welsh: A oes perygl y gallai rhai o'n mesurau - tafarndai nad ydynt yn cael gweini alcohol - ac yn arbennig, gorfodi ffin i atal pobl o Loegr rhag dod i Gymru, hyd yn oed ar adegau pan oedd gennym lefelau uwch o achosion o bosibl, gael effaith dros flynyddoedd i ddod ar bobl a allai fod yn llai parod neu â llai o ddiddordeb mewn ymweld â Chymru yng ngoleuni hynny? A beth y gallwn ei wneud i geisio lliniaru unrhyw effaith o'r fath?
English: Well, I mitigate this on a weekly basis, because I meet with my UK colleagues in all the sectors for which I have responsibility. Visit Wales has worked very closely with UKHospitality, the Wales Tourism Alliance and the Welsh Independent Restaurant Collective. All these representative bodies of Welsh tourism are regularly in contact with the rest of the United Kingdom. Obviously, I take a very active interest in what Northern Ireland and Scotland and England are doing in these areas, but I also work within the devolved legislation and the responsibilities of Welsh Government, of which I am proud to be a Minister.
Welsh: Wel, rwy'n lliniaru hyn yn wythnosol, oherwydd rwy'n cyfarfod â fy nghyd-Aelodau yn y DU ym mhob un o'r sectorau y mae gennyf gyfrifoldeb amdanynt. Mae Croeso Cymru wedi gweithio'n agos iawn gydag UKHospitality, Cynghrair Twristiaeth Cymru a Chydweithfa Bwytai Annibynnol Cymru. Mae'r holl gyrff cynrychiadol hyn yn y maes twristiaeth yng Nghymru mewn cysylltiad rheolaidd â gweddill y Deyrnas Unedig. Yn amlwg, mae gennyf ddiddordeb brwd iawn yn yr hyn y mae Gogledd Iwerddon a'r Alban a Lloegr yn ei wneud yn y meysydd hyn, ond rwyf hefyd yn gweithio o fewn y ddeddfwriaeth ddatganoledig a chyfrifoldebau Llywodraeth Cymru rwy'n falch o fod yn Weinidog ynddi.
English: Thank you very much, Llywydd. Will the Minister provide an update on the legal steps that the Welsh Government is taking, or not taking, in response to the decision of the administrative court in the case of Driver v. Rhondda Cynon Taf County Borough Council?
Welsh: Diolch yn fawr, Llywydd. A wnaiff y Gweinidog roi'r wybodaeth ddiweddaraf ynghylch y camau cyfreithiol y mae Llywodraeth Cymru yn eu cymryd, neu ddim yn eu cymryd, mewn ymateb i ddyfarniad y llys gweinyddol yn achos Driver v. Cyngor Bwrdeistref Sirol Rhondda Cynon Taf?
English: Thank you, Siân. I can confirm that the Welsh Government won't be taking a position on the Driver case that is happening in the Rhondda Cynon Taf area. FootnoteLink
Welsh: Diolch, Siân. Gallaf gadarnhau na fydd Llywodraeth Cymru yn cymryd safiad ar yr achos Driver sydd yn digwydd yn ardal Rhondda Cynon Taf. FootnoteLink
English: I'm very grateful to the Minister for putting on the record today that you will not be challenging basis 2 (g) of the decision. It will be a relief for pupils, parents and teachers in Rhondda Cynon Taf who have fought for the right to continue with the Welsh-medium education journey within a reasonable distance of their homes. I do very much hope that the council too will reconsider its position. This adjudication is a major step forward. I would like to hear from you, therefore, now that this is in place, how you are going to inform public bodies and others about the precedents arising from the adjudication, so that bodies do work consistently in accordance with the Government's vision for the future. And, if I could remain with education, the 'Cymraeg 2050' strategy is clear that we need to transform the way in which the Welsh language is taught in all schools in order to reach the targets of the strategy, including in English-medium schools, and this is crucially important. The Welsh Language Commissioner highlights the fact that there hasn't been much work ongoing in terms of the Welsh language continuum, and, as a solution, he has recommended that there should be a requirement included in the curriculum Bill, which is currently going through our processes, for Welsh Ministers to introduce a code of practice on the teaching of Welsh. Would you support that recommendation?
Welsh: Dwi'n ddiolchgar iawn i'r Gweinidog am roi ar y cofnod heddiw na fyddwch chi yn herio sail 2 (g) y dyfarniad. Mi fydd o'n rhyddhad i ddisgyblion, athrawon a rhieni Rhondda Cynon Taf sydd wedi brwydro am yr hawl i barhau ar daith addysg cyfrwng Cymraeg o fewn pellter rhesymol i'w cartref. Dwi'n gobeithio bydd y cyngor hefyd yn ailystyried. Mae'r dyfarniad yma yn gam mawr ymlaen. Byddwn i'n goffi clywed gennych chi, felly, sut rydych chi'n mynd i fynd ati, rŵan bod hyn yn dod ar waith, i hysbysu cyrff cyhoeddus ac eraill am y cynseiliau sy'n codi o'r dyfarniad, fel bod cyrff yn gweithredu yn gyson â gweledigaeth y Llywodraeth yn y dyfodol. Ac, os caf i jest aros yn y maes addysg, mae strategaeth 'Cymraeg 2050' yn glir bod angen gweddnewid sut mae'r Gymraeg yn cael ei haddysgu ym mhob ysgol er mwyn cyrraedd targedau'r strategaeth, gan gynnwys, wrth gwrs, mewn ysgolion cyfrwng Saesneg, ac mae hyn yn allweddol. Mae Comisiynydd y Gymraeg yn tynnu sylw at y ffaith nad oes yna ddim llawer o waith wedi bod yn digwydd ynglŷn â'r continwwm iaith Gymraeg, ac, fel datrysiad, mae o wedi argymell bod yna ofyniad yn cael ei gynnwys yn y Bil cwricwlwm sydd ar waith ar y funud i Weinidogion Cymru gyflwyno cod ymarfer ar addysgu'r Gymraeg. A ydych chi'n cefnogi'r argymhelliad yna?
English: Thank you. Just to make it clear that it is a requirement on all parts of local government to ensure that they do take into consideration the need to strengthen what's offered in terms of Welsh-medium education in their areas, so I do hope that all of the local authorities across Wales will understand that responsibility. And just to make it clear, in terms of teaching in schools that don't offer Welsh as a first language, I do accept that a lot of work needs to be done in this area, and that's why I have weekly meetings with my team, and this is something that is on the agenda on a weekly basis, because I do think that we need to move forward on this. What we've done recently, just to be clear, is we've worked and we've had discussions with the National Centre for Leaning Welsh. I think that they have a lot of experience, particularly now with the coronavirus, in terms of online learning, and I think that there are things that we can learn there, particularly if the skills that we hope to see in the schools aren't available, and I do think that we do need to take advantage of that capability that exists in the centre. And that's why what we hope to do is work with them, and I've had discussions with the Minister for Education on that subject.
Welsh: Diolch yn fawr. Jest i'w gwneud hi'n glir bod gofyniad ar bob rhan o lywodraeth leol i sicrhau eu bod nhw yn cymryd ystyriaeth o'r angen i gryfhau beth sy'n cael ei gynnal ac yn cael ei gynnig o ran addysg Gymraeg yn eu hardaloedd, ac felly dwi'n gobeithio bydd yr holl lywodraethau lleol ar draws Cymru'n deall y cyfrifoldeb hwnnw. A jest i'w wneud hi'n glir, o ran dysgu mewn ysgolion sydd ddim yn dysgu Cymraeg fel iaith gyntaf, dwi yn derbyn bod angen lot o waith yn yr ardal yma, a dyna pam dwi'n cael cyfarfodydd wythnosol gyda fy nhîm i, ac mae hwn yn rhywbeth sydd ar yr agenda yn wythnosol, achos dwi yn meddwl bod angen i ni symud ar hwn. Beth rydym ni wedi ei wneud yn ddiweddar, jest i fod yn glir, yw gweithio a chael trafodaethau gyda'r Ganolfan Dysgu Cymraeg Genedlaethol. Dwi'n meddwl bod lot o brofiad gyda nhw, yn enwedig nawr gyda'r coronafeirws, o ran dysgu ar-lein, a dwi'n meddwl bod yna bethau gallwn ni ddysgu yn y fan yna, yn arbennig os na fydd y sgiliau rŷn ni'n gobeithio eu gweld yn yr ysgolion yna ar gael, a dwi yn meddwl bod yn rhaid i ni fanteisio ar y gallu yna sydd yn bodoli yn y ganolfan. A dyna pam mai beth rydym ni'n gobeithio ei wneud yw gweithio gyda nhw, a dwi wedi cael trafodaethau gyda'r Gweinidog Addysg ynglŷn â hyn hefyd.
English: Thank you. Could I just state clearly that I'm very aware of the difficulties that the Urdd is facing? Of course, it's a great shame as the Urdd have done everything that we've asked of them over the years to not be so reliant on Government funding. They know how to spend and raise money, but just not in this coronavirus period, and that's why we have already, as you've mentioned, given them a great deal of funding to help them through this difficult period. But, of course, there is still a difficult period ahead and that's why it's a great shame that they've had to cancel the Urdd Eisteddfod. But if I know anything about the way in which the Urdd works, they will create something completely new that will raise the spirits of the nation during the period when they would normally have held the Urdd Eisteddfod. Of course, we're keeping an open mind in terms of what's possible in terms of practical support in the future. The same is true of the national library of course. This, of course, is an institution of vital importance to the nation. I think that the library is aware that they have work to do in terms of reorganising the way in which they operate, but we do recognise, particularly after the recent report, that the budgetary position is a very difficult one. The budget will be announced before too long and we will see what happens in that regard. Thank you.
Welsh: Wel, diolch yn fawr. A gaf i jest ddweud yn glir, dwi'n ymwybodol iawn o'r trafferthion y mae'r Urdd ynddyn nhw? Beth sy'n drueni mawr, wrth gwrs, yw bod yr Urdd wedi gwneud popeth rŷn ni wedi gofyn iddyn nhw dros y blynyddoedd i stopio bod yn ddibynnol ar arian y Llywodraeth. Maen nhw wedi mynd ati, maen nhw'n gwybod sut i hel arian, ond jest ddim yng nghanol coronafeirws. A dyna pam rŷn ni eisoes, fel rŷch chi wedi crybwyll, wedi rhoi arian mawr iddyn nhw i'w helpu nhw drwy'r cyfnod anodd yma. Ond, wrth gwrs, mae cyfnod anodd i ddod, a dyna pam mae'n drueni eu bod nhw wedi, unwaith eto, gorfod canslo Eisteddfod yr Urdd. Ond, os dwi'n gwybod unrhyw beth am y ffordd y mae'r Urdd yn gweithio, mi wnân nhw greu rhywbeth hollol newydd a fydd yn codi ysbryd y genedl yn ystod y cyfnod y bydden nhw fel arfer wedi cynnal Eisteddfod yr Urdd. Ac, wrth gwrs, mi wnawn ni gadw ein meddyliau ar agor o ran beth sy'n bosibl o ran help ymarferol yn y dyfodol. Mae'r un peth yn wir am y llyfrgell genedlaethol. Wrth gwrs fod hwn yn sefydliad sy'n hollbwysig i'r genedl. Dwi'n meddwl bod y llyfrgell yn ymwybodol bod gwaith ganddyn nhw i'w wneud o ran aildrefnu'r ffordd maen nhw'n gweithredu, ond rŷn ni'n cydnabod, yn arbennig ar ôl yr adroddiad yn ddiweddar, fod y sefyllfa gyllidebol yn un anodd dros ben ac, wrth gwrs, bydd y gyllideb yn dod allan cyn bo hir ac mi gawn ni weld beth sy'n digwydd yn y fan hynny. Diolch.
English: Thank you. Minister, following on from a question to the health Minister just now, I was very encouraged to hear that you're going out and talking to small businesses in your capacity. I want to talk to you about mental health and well-being, particularly of our small-business owners at the moment, who have been put through so much during this pandemic, creating heightened anxiety and mental health worries. They've really stepped up to the plate and delivered in terms of adapting their businesses and making them coronavirus safe, yet we are now seeing them battered again by these latest regulations coming into effect this Friday. Judging from e-mails and conversations I've had with small-business owners, pubs, bars and restaurants across south-east Wales in my region, there is great anxiety and depression, and that's very clear and very apparent in those e-mails and the conversations I've had, which majorly concerns me and, I'm sure, you. Research is also suggesting that these people aren't reaching out for help. So, what action is this Government taking, and you, Minister, to reach out to these business owners during these particularly tough time to ensure that they get all the mental health support that they need? Thank you.
Welsh: Diolch. Weinidog, yn dilyn cwestiwn i'r Gweinidog iechyd yn awr, roedd yn galonogol iawn clywed eich bod yn mynd allan i siarad â busnesau bach yn rhinwedd eich swydd. Hoffwn siarad â chi am iechyd meddwl a llesiant, yn enwedig mewn perthynas â'n perchnogion busnesau bach ar hyn o bryd sydd wedi bod drwy'r felin yn ystod y pandemig hwn, gan achosi gorbryder eithafol a phryderon iechyd meddwl. Maent wedi camu i'r adwy ac wedi addasu eu busnesau a'u gwneud yn ddiogel rhag y coronafeirws, ac eto rydym bellach yn eu gweld yn cael eu cosbi unwaith eto gan y rheoliadau diweddaraf hyn sy'n dod i rym ddydd Gwener yma. O edrych ar negeseuon e-bost a sgyrsiau rwyf wedi'u cael gyda pherchnogion busnesau bach, tafarndai, bariau a bwytai ar draws de-ddwyrain Cymru yn fy rhanbarth i, mae yna orbryder ac iselder mawr, ac mae hynny'n glir iawn ac yn amlwg iawn yn y negeseuon e-bost a'r sgyrsiau rwyf wedi'u cael, sy'n peri pryder mawr i mi, ac i chi rwy'n siŵr. Mae ymchwil hefyd yn awgrymu nad yw'r bobl hyn yn gofyn am gymorth. Felly, pa gamau y mae'r Llywodraeth yn eu cymryd, a chithau, Weinidog, i estyn allan at y perchnogion busnes hyn yn ystod y cyfnod arbennig o anodd hwn i sicrhau eu bod yn cael yr holl gymorth iechyd meddwl y maent ei angen? Diolch.
English: Thanks very much. Of course, we are intensely aware of the mental health situation and we've put some significant support in, in particular to support employees. But you're absolutely right that we need to think about the business owners who've put money on the line, who've put their livelihoods on the line and are seeing those being threatened with the coronavirus. We have discussed this in relation to the tourism industry and, as a consequence of that, I did discuss this with the economy Minister to see if we could put something specific in place. But, as you say, part of the problem here - and I'm afraid that, very often, it's men who don't come forward - is that we need to make sure that they're aware of the services that are available from the Welsh Government in these spaces. So, I will continue my discussions with the economy Minister to see how we can get this information out. But you'll be aware that a leaflet was sent recently to every household in Wales and there was some information in that leaflet on the support that was available in relation to mental health from the Welsh Government.
Welsh: Diolch yn fawr. Wrth gwrs, rydym yn ymwybodol iawn o'r sefyllfa iechyd meddwl ac rydym wedi darparu cymorth sylweddol, yn enwedig i gefnogi gweithwyr. Ond rydych yn llygad eich lle fod angen inni feddwl am y perchnogion busnes sydd wedi rhoi eu harian yn y fantol, sydd wedi rhoi eu bywoliaeth yn y fantol ac maent yn eu gweld yn cael eu bygwth gan y coronafeirws. Rydym wedi trafod hyn yng nghyswllt y diwydiant twristiaeth ac o ganlyniad i hynny, trafodais hyn gyda Gweinidog yr economi i weld a allem roi rhywbeth penodol ar waith. Ond fel y dywedwch, rhan o'r broblem yma - ac mae arnaf ofn, yn aml iawn, mai dynion sy'n gyndyn i ofyn am gymorth - yw bod angen inni sicrhau eu bod yn ymwybodol o'r gwasanaethau sydd ar gael gan Lywodraeth Cymru yn y mannau hyn. Felly, byddaf yn parhau â fy nhrafodaethau gyda Gweinidog yr economi i weld sut y gallwn ledaenu'r wybodaeth hon. Ond fe fyddwch yn ymwybodol fod taflen wedi'i hanfon at bob cartref yng Nghymru yn ddiweddar ac roedd peth gwybodaeth ar y daflen honno am y cymorth iechyd meddwl a oedd ar gael gan Lywodraeth Cymru.
English: Thank you for that, Minister. I think the lack of money is one of the root causes of many mental health problems, as we know. I'd like to talk to you about the mental health of children and young people. Schools act as a leveller, a level playing field, where, wherever possible, children are equal in that environment in terms of equipment, the clothes they wear, access to information. As you're already aware, young people have been going off in droves in whole year groups recently, especially across my region in certain council areas, so they're heavily reliant on home schooling. I'm concerned, following a conversation I had with one of the headteachers of a comprehensive school in my region, that she highlighted the fact that a number of children still couldn't access a device at home to enable them to do online learning and their lessons at home. This clearly is very worrying and has a mental health impact on those children. The Government, to be fair, has given lots of money to councils in order for them to get devices to children, but they're still, obviously, not getting to the right children, or to enough children, as the headteacher outlined to me yesterday, and this is a barrier to them getting the home-school learning that they need when they're off, obviously for health reasons and safety reasons. Please could you look into this, Minister, alongside the education Minister, as, clearly, pupils' mental health and anxiety will be affected because of this? Thank you.
Welsh: Diolch i chi am hynny, Weinidog. Credaf mai'r diffyg arian yw un o achosion sylfaenol llawer o broblemau iechyd meddwl, fel y gwyddom. Hoffwn siarad â chi am iechyd meddwl plant a phobl ifanc. Mae ysgolion yn gweithredu fel lefelwyr, maes chwarae gwastad, lle mae plant, lle bynnag y bo modd, yn gyfartal yn yr amgylchedd hwnnw o ran offer, y dillad y maent yn eu gwisgo a mynediad at wybodaeth. Fel y gwyddoch eisoes, mae pobl ifanc wedi bod cael eu hanfon adref mewn grwpiau blwyddyn cyfan yn ddiweddar, yn enwedig ar draws fy rhanbarth mewn rhai ardaloedd cyngor, felly maent yn dibynnu'n drwm ar addysg gartref. Rwy'n bryderus yn dilyn sgwrs a gefais gydag un o benaethiaid ysgol gyfun yn fy rhanbarth, pan dynnodd sylw at y ffaith bod nifer o blant yn dal i fethu cael mynediad at ddyfais gartref i'w galluogi i ddysgu ar-lein a chael eu gwersi gartref. Mae hyn yn amlwg yn peri pryder mawr ac mae'n cael effaith ar iechyd meddwl y plant hynny. Mae'r Llywodraeth, a bod yn deg, wedi rhoi llawer o arian i gynghorau er mwyn iddynt allu darparu dyfeisiau i blant, ond mae'n amlwg nad ydynt yn cyrraedd y plant iawn o hyd, neu nad ydynt yn cyrraedd digon o blant, fel yr amlinellodd y pennaeth wrthyf ddoe, ac mae hyn yn rhwystr iddynt allu dysgu gartref fel y bydd angen pan na allant fynd i'r ysgol, am resymau iechyd a rhesymau diogelwch wrth gwrs. A allech chi edrych ar hyn, Weinidog, ochr yn ochr â'r Gweinidog Addysg, oherwydd, yn amlwg, bydd iechyd meddwl a gorbryder disgyblion yn cael eu heffeithio yn sgil hyn? Diolch.
English: Thank you. I think it's been a really anxious time for any young person, in particular when it comes to schoolwork and, in particular, those who were planning to sit exams. Of course, we have given substantial support as a Government to local authorities and, through them, to schools, to those people who haven't been able to access education online. Part of the additional problem, of course, is that you can give them the hardware but, actually, you need to make sure that the broadband coverage is in place and that they are able to access support in that way. So, I know that the Minister for Education is very aware of the situation, and if you've got examples of areas where it's not possible for people to gain access, I think it would be useful to send those on to the education Minister.
Welsh: Diolch. Rwy'n credu ei fod wedi bod yn gyfnod pryderus iawn i unrhyw berson ifanc, yn enwedig o ran gwaith ysgol ac yn benodol, y rhai a oedd yn bwriadu sefyll arholiadau. Wrth gwrs, rydym wedi rhoi cefnogaeth sylweddol fel Llywodraeth i awdurdodau lleol, a thrwyddynt hwy, i ysgolion, a'r bobl nad ydynt wedi gallu cael mynediad at addysg ar-lein. Rhan o'r broblem ychwanegol, wrth gwrs, yw y gallwch ddarparu caledwedd i bobl ond mewn gwirionedd, mae angen i chi sicrhau bod y ddarpariaeth band eang ar gael a'u bod yn gallu cael mynediad at gymorth yn y ffordd honno. Felly, rwy'n gwybod bod y Gweinidog Addysg yn ymwybodol iawn o'r sefyllfa, ac os oes gennych enghreifftiau o fannau lle nad yw'n bosibl i bobl gael mynediad ato, rwy'n credu y byddai'n ddefnyddiol anfon y rheini ymlaen at y Gweinidog Addysg.